**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2021-2022 уку елы) 8 нче сыйныф**

**Үткәрү вакыты- 90 минут**

**Максималь балл – 50 балл**

1. **Теоретик бирем (10 балл).**

1. Стиль нәрсә ул? Аның нинди төрләрен беләсез? (10 балл)

1. **Әдәби текст белән эш (30 балл).**

Нурлы йөзеңне әүвәл күрдекем илә бөтен барлыгым тәэсирләнде. Күпме вакытлар хыялымда синең гүзәл сурәтең пәйда була. Күпме кичләрдә йокымда син кадерлемне күрмәктәмен. Әүвәл вакытларда, синең хактагы уйларым буш уйлар дип, гүзәллегеңне башымнан чыгарып атарга тырышкан идем, ләкин бу тырышлыгым юкка гына булды; зиһенемдә сине йөрәк бәгърем итеп тоеп зәвыкланмактан үз-үземне тыярга тәкатем калмады. Гыйшык дәртенә дучар улмышым икән. Мине бәхетле итүче синең мәхәббәтеңдер, газизем!

1. Әлеге өзек кайсы әсәрдән? Авторы кем? (2 балл).

2. Әсәрнең жанрын билгеләгез (2 балл).

3. Әсәрнең төп идеясе нинди? (5 балл).

4. Әсәрнең төп героена нинди сыйфатлар хас? Характеристика бирегез (5 балл).

5. Аның эчке дөньясын сурәтләгәндә язучы нинди алымнардан файдалана? (6 балл).

6. Әсәрдә хат нинди функция үти? (5 балл).

7. Өзектә нинди тел-сурәтләү чараларыннан файдаланыла? (5 балл)

1. **Иҗади бирем (10 балл).**

“Минем яраткан драматургым” темасына 25 җөмләдән торган инша языгыз (10 балл).