**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2021-2022 уку елы) 9 нчы сыйныф**

**Үткәрү вакыты- 120 минут**

**Максималь балл – 50 балл**

1. **Теоретик бирем (10 балл).**

1. Узган елларда үткәннәрне искә төшерегез һәм лирик төргә хас үзенчәлекләрне языгыз. Аның нинди жанрларын беләсез? **(10 балл)**

1. **Әдәби текст белән эш (30 балл).**

Күңелдә калмады тынгы-тәкате,

Тәнендә калмады сабры-куәте.

Теле сүзне, кулы эшне онытты,

Дивана тик юлын чүлләргә тотты.

Яланнарда тәмам туптай йөгерде,

Авыр хистән дуга кебек бөгелде.

1. Әлеге өзек кайсы әсәрдән? Авторы кем? (2 балл).

2. Әсәрнең жанрын билгеләгез (2 балл).

3. Әсәрнең төп идеясе нинди? (5 балл).

4. Әсәрдәге геройларга нинди сыйфатлар хас? Характеристика бирегез (5 балл).

5. Аларның эчке дөньясын сурәтләгәндә язучы нинди алымнардан файдалана? (6 балл).

6. Әсәр әдәбиятның кайсы чорына карый? (5 балл).

7. Өзектә нинди тел-сурәтләү чараларыннан файдаланыла? (5 балл)

1. **Иҗади бирем (10 балл).**

“Минем әдәби идеалым” темасына 30 җөмләдән торган инша языгыз (10 балл).